Mii de oameni din oraşul chinez Foshan
au văzut ceva ce pot descrie ca fiind un oraş plutitor.
Mii de chinezi au împânzit reţelele de socializare
cu fotografii cu OZN-uri ce zboară pe deasupra Chinei.
Avem o intensificare a acestor fenomene anormale de pe cer,
pe care guvernul chinez încearcă să le dezmintă.
Ar trebui să ne întrebăm dacă nu cumva istoria se repetă,
pentru că, în China, există poveştile cu dragonii zburători.
Extratereştri ar putea trăi alături de chinezi de mii de ani.
Iar într-un final, cortina începe să se ridice
de pe adevărata istorie a Chinei.
Încă din zorii civilizaţiei,
omenirea şi-a pus originile pe seama zeilor
şi a altor vizitatori din stele.
Să fie, oare, adevărat?!
Chiar ne-au ajutat fiinţe extraterestre să ne scriem istoria?
Şi dacă da...
ar putea exista o legătură între extratereştri
şi Imperiul Ascuns al Chinei?
www.subtitrari-noi.ro
EXTRATEREŞTRI ANTICI
IMPERIUL ASCUNS Sezonul 11, episodul 9
Traducerea şi adaptarea VLAD[ONE]
26 ianuarie 2011.
Sun Shi Li, un fost angajat la Ministerul de Externe chinez,
un colaborator apropiat al lui Mao Tse-tung,
face o dezvăluire şocantă, relatată în ziarul "The Canadian".
Guvernul chinez este la curent cu vizitele extratereştrilor pe Pământ.
Guvernul a adoptat o poziţie şi o atitudine practică şi ne permite
să întreprindem cercetări amănunţite, rapoarte şi discuţii despre subiect.
Acordă o atenţie deosebită subiectului, cu precădere armata,
forţele aeriene şi departamentul aviaţiei civile,
care se întâlnesc frecvent cu cazuri OZN.
Sun Shi Li a spus nu numai că guvernul este la curent cu vizitele extratereştrilor,
ci şi că unii extratereştri chiar ar trăi printre noi,
deghizaţi în formă umană.
A făcut o destăinuire-bombă.
Adică... pune într-o nouă lumină tot ce e legat de fenomenul OZN
într-una dintre cele mai "închise" societăţi de pe Pământ.
Shi Li susţine că a descoperit informaţii sensibile
despre faptul că guvernul avea cunoştinţă de extratereştri
în perioada în care a lucrat pentru Mao
şi, de asemenea, că şi el a avut o întâlnire.
În 1972, făceam parte din guvern.
Lucram la Departamentul Afacerilor Externe.
Eram la serviciu când am văzut un OZN strălucitor pe cer, ca o lună.
Era mai mic decât Luna, dar foarte strălucitor.
Se deplasa în sus şi în jos
şi a dispărut după circa zece minute.
Iniţial, Shi Li a considerat obiectul
ca fiind un dispozitiv de spionaj tipic Războiului Rece,
însă mai târziu, după ce a deţinut funcţii de rang înalt în guvern,
a fost convins că a văzut o navă extraterestră.
L-am întâlnit pe dr. Sun Shi Li în 2013, la Washington.
Eram amândoi vorbitori la forumul "Citizen Hearing on Disclosure".
Am avut şansa să mă văd cu Sun Shi Li
şi să aflu anumite aspecte direct de la el.
Mi-a spus deschis tot ce ştia.
Ar fi putut Sun Shi Li,
un apropiat al unuia dintre cei mai puternici lideri din istorie,
să deţină informaţii despre extratereştri?
Adepţii paleoastronauticii spun că da
şi sugerează că China, o adeptă a separatismului,
ar putut avea, de zeci de ani, contacte secrete cu extratereştri.
China a fost dintotdeauna izolată.
Întotdeauna a existat conceptul că restul lumii nu prezintă interes,
China a fost China şi a fost doar pentru chinezi
şi au fost foarte grijulii cu secretele pe care le deţin.
China este recunoscută ca fiind "închisă" şi cu o societate discretă.
Are vreo legătură cu OZN-urile, pentru că ei ştiu ceva?
S-ar putea ca ei să fi descoperit ceva?
Guvernul chinez nu se simte obligat să-şi exprime opiniile despre OZN-uri
sau despre cercetările întreprinse.
Sunt sigur că sunt îngrijoraţi că cei care studiază fenomenul OZN
văd, uneori, teste militare pe cerul Chinei.
Sunt o societate interiorizată şi, probabil, nu consideră necesar
să-şi împartă toate cunoştinţele istorice cu ceilalţi.
China este cea mai populată ţară din lume,
cu o combinaţie unică între arhaic şi modern.
Europenii au fost întotdeauna fascinaţi de acest teritoriu îndepărtat,
în parte şi datorită secretelor pe care pare să le deţină.
De la construirea Marelui Zid Chinezesc, lung de 21 de mii km,
ridicat acum mii de ani,
şi până la aşa-numitul "Great Firewall" digital,
ce limitează accesul la Internet astăzi,
China a luat măsuri extraordinare
pentru a preveni intrarea sau ieşirea populaţiei şi informaţiilor.
Dar de ce?
Conform adepţilor paleoastronauticii, răspunsul ar putea fi găsit
în urmă cu 5.000 de ani, la începuturile Chinei,
în timpul domniei primului conducător...
Împăratul Galben.
Împăratul Galben este cunoscut ca fiind o fiinţă umană,
însă la origine, într-o primă reîncarnare,
el era, de fapt, o fiinţă divină.
Era un zeu asociat cu tunetul şi fulgerul, mai exact,
şi se considera că locuieşte în cer.
Domnia Împăratului Galben, care se presupune că a durat 100 de ani,
este considerată ca fiind esenţa culturii şi civilizaţiei chineze.
Împăratul este asociat cu dezvoltarea tehnologică,
progresele în matematică, astronomie, agricultură şi caligrafie.
Conform adepţilor paleoastronauticii,
Împăratul Galben deţinea avansate cunoştinţe tehnologice
şi inventase o serie de dispozitive mecanice,
printre care un cazan orientat către steaua Syuan Yuan,
steaua de la care se spune că ar fi venit.
Cazanul ar fi putut face să apară un dragon din cer.
Când situaţia o cerea, manevra cazanul,
apoi turna în el nişte poţiuni magice, elixiruri.
Imediat se deschideau cerurile, apărând un dragon.
Aşadar, un dragon zburător, uneori descris cu pielea ca de metal...
se naşte întrebarea... avem descrierea unei aparat cu şuruburi şi piuliţe?
Ar putea fi, pur şi simplu, descrierea unei tehnologii neînţelese?
Conform cercetărilor noastre, Împăratul Galben a ajuns în China
cu ajutorul unei aeronave.
Noi, chinezii, ne considerăm urmaşii dragonului.
În investigaţiile OZN, aeronava este reprezentată printr-un dragon,
dragonul reprezintă un OZN.
Ar fi posibil ca Împăratul Galben să fi fost un extraterestru
care a pus bazele civilizaţiei chineze în urmă cu cinci mii de ani?
Şi dacă da, s-ar putea ca următorii împăraţi,
care se considerau a fi urmaşii lui Huangdi,
să fi fost, măcar în parte, extratereştri?
În tradiţia imperială chineză,
era interzis să priveşti către împărat.
Din 1420 şi până în 1912,
împăraţii s-au izolat de populaţie într-o fortăreaţă din Beijing,
cunoscută drept Oraşul Interzis.
Configuraţia Oraşului Interzis a fost meticulos plănuită,
atât pentru a-l proteja pe împărat de lumea exterioară,
cât şi pentru a simboliza filosofia şi religia chineză.
Oraşul Interzis era considerat o copie a unui oraş extraterestru.
Un călugăr a primit planul oraşului printr-o viziune.
A fost construit din blocuri de piatră, unele cântărind peste 300 de tone.
Numele complet este, de fapt, Oraşul de Purpură Interzis,
făcând referire la o constelaţie cunoscută drept Mantaua Purpurie.
Despre această constelaţie se spunea că îl adăposteşte pe împăratul ceresc.
Deci, Oraşul Interzis era considerat copia terestră a acestui palat ceresc.
Au fost extratereştri aceşti împăraţi chinezi?
Au trăit atât printre oameni, pe Pământ, cât şi în cer?
A fost practica de izolare a împăraţilor chinezi
implementată pentru a ascunde extratereştri reali?
Şi dacă da, ar mai putea încă exista extratereştri în China
şi chiar printre conducătorii poporului chinez,
aşa cum susţine fostul oficial Sun Shi Li că ar sta lucrurile astăzi?
Adepţii paleoastronauticii susţin că dovezi suplimentare
zac îngropate într-un deşert izolat, sub forma unor mumii misterioase.
Când au analizat ADN-ul mitocondrial al acestor mumii,
au descoperit anomalii care nu se potrivesc
cu informaţiile genetice pe care le deţinem.
Provincia Heilongjiang, China.
Iunie, 1994.
Exploatarea forestieră Red Flag.
Ţapinarul Meng Zhaoguo zăreşte ceea ce crede a fi
un elicopter care se prăbuşea în Munţii Dragonului.
Merge să verifice, iar când ajunge la marginea văii,
este izbit în cap şi lăsat inconştient.
Se trezeşte câteva zile mai târziu în patul său,
fără să ştie cum a ajuns acolo.
Însă, în aceeaşi zi, este vizitat
de ceea ce el descrie ca fiind o femeie extraterestră, înaltă de trei metri
şi având şase degete.
Pluteau amândoi în aer, deasupra patului.
Brusc, ea a dispărut.
Ea a trecut prin zidul camerei, iar el a plutit înapoi în pat.
Deşi mărturia pare a fi ireală,
psihologii din Beijing şi specialiştii poliţiei
l-au supus pe Zhaoguo unei examinări riguroase,
folosind inclusiv hipnoza şi detectorul de minciuni,
concluzia fiind că mărturia lui este sinceră.
Zhaoguo este unul dintre miile de chinezi care, în ultimii ani,
au susţinut că au avut întâlniri cu extratereştri.
Însă, răpirea lui de către un uriaş nepământean este mai deosebită,
datorită unei descoperiri arheologice ce datează de aproape 4.000 de ani.
Deşertul Taklamakan, cunoscut ca "Marea Morţii",
este un teritoriu vast şi aspru, învăluit în mituri şi uitat de timp.
Deşertul Taklamakan se află în N-V Chinei.
Deşi Deşertul Taklamakan este unul
dintre cele mai neprimitoare locuri de pe Pământ,
în ultimii 30 de ani arheologii au excavat în regiunea Tarim Basin
sute de morminte ce datează din perioada 1800 î.e.n.
Starea bună de conservare a mumiilor a permis arheologilor
să efectueze teste ADN,
prin care s-a stabilit că anticii călători nu erau chinezi.
Rezultatele analizelor sunt palpitante,
au dezvăluit multe lucruri despre aceşti oameni
pentru că se pare că bărbaţii ar proveni
din zona pe care unii o consideră a fi locul de baştină al Indo-europenilor.
În aceste morminte erau, în majoritate, oameni cu aspect caucazian.
Nu erau chinezi, nu erau uiguri, nu erau turci.
Prezentau o mulţime de trăsături specifice, neîntâlnite în alte părţi.
Aceste mumii sunt foarte ciudate,
în sensul că unele dintre ele prezintă caracteristici europoide,
însemnând că au feţele alungite, ochii înfundaţi în orbite,
pielea albă, corpurile alungite şi părul ondulat,
care poate fi roşcat, blond sau şaten.
Când au testat ADN-ul mitocondrial al mumiilor,
au descoperit că haplogrupurile M şi K, genele de ADN genetic,
sugerau o descendenţă genetică vest-europeană.
Cu toate acestea, există o problemă.
ADN-ul prezintă anomalii.
Sunt lucruri care nu se regăsesc la ADN-urile altor relicve descoperite.
Acest fapt sugerează că acei oameni ar putea fi extratereştri.
Ar putea mumiile misterioase, descoperite la Tarim Basin,
să fie de origine extraterestră?
De asemenea, ar fi posibil ca fiinţa uriaşă întâlnită de Zhaoguo în 1994
să aparţină aceleaşi rase de extratereştri?
Adepţii paleoastronauticii spun că da şi sugerează
că dovezi suplimentare s-ar putea găsi
prin examinarea unei dovezi descoperite
la una dintre piramidele secrete din China.
De ce ar fi ţevile orientate către o piramidă
aflată în vârful unui munte?
Este posibil ca Muntele Baigong să fi fost un fel de bază extraterestră?
Provincia Shaanxi, China, 1947.
Colonelul Maurice Sheahan, reprezentantul în Orientul Extrem
al companiei aviatice Trans World Airlines...
în timp ce zbura pe deasupra Chinei Centrale,
zăreşte o structură pe care o consideră a fi
o piramidă de 300 de metri înălţime.
Colonelul Maurice Sheahan priveşte în jos
şi vede o piramidă uriaşă,
despre care spune că e mai mare decât Marea Piramidă din Giza.
Întâmplarea e publicată în ziarul "The New York Times", făcând senzaţie.
La 27 martie 1947,
declaraţia lui Sheahan face înconjurul planetei,
când "The New York Times" publică povestea sa,
iar două zile mai târziu publică şi o fotografie cu structura misterioasă.
De atunci, alte 37 de piramide au fost reperate în această zonă,
inclusiv mausoleul primului împărat al Chinei,
în care au fost găsiţi Luptătorii de Teracotă.
Aceasta sugerează că China Antică
era un loc în care se construiau piramide pe bandă rulantă.
S-a ştiut dintotdeauna că în China sunt piramide,
însă abia în ultimii zeci de ani
arheologii chinezi au început să publice cărţi despre aceste piramide.
Toate sunt considerate ca aparţinând primilor conducători.
Adepţii paleoastronauticii susţin
nu doar că formaţiunile descoperite la Xian sunt piramide,
ci şi că o altă structură de aici indică o conexiune cu cerul.
În vara anului 1999,
cel mai vechi altar folosit la ritualurile religioase a fost dezgropat la Xian
de către Academia Chineză de Ştiinţe Sociale.
S-a estimat că 17 împăraţi chinezi au condus
ceremonii religioase la aşa-numitul Altar al Raiului,
care datează cel puţin din 581 e.n.
Toţi împăraţii chinezi comunicau cu extratereştri, cu zeii din rai,
la aşa-numitul Altar al Raiului.
O structură similară, dar cu un alt gen de inel în jurul altarului,
întâlnim în Peru, în oraşul Saksaywaman.
Tot la fel, şi conducătorii incaşi erau veniţi din rai, ca şi în China.
Este interesant că avem Muyuq Marka în Peru şi Altarul Raiului în China,
aparţinând la două culturi diferite, din două perioade diferite...
există foarte multe asemănări între aceste două structuri
şi ambele serveau la comunicarea cu zeii.
Ne-am putea gândi că aceste culturi antice adorau şi se închinau
la aceiaşi zei extratereştri care au vizitat planeta în trecut?
Este posibil ca structurile descoperite în oraşul Xian
să fi fost folosite de conducătorii antici
pentru a intra în contact cu fiinţe nepământene?
Adepţii paleoastronauticii susţin că o altă piramidă,
şi mai misterioasă, poate fi întâlnită la 800 km de Xian,
în provincia Qinghai, în vârful Muntelui Baigong.
În 2003, o echipă de savanţi chinezi a mers în Tibet,
pentru a cerceta ciudatul Munte Baigong...
care are, după cum au descoperit,
o piramidă de 61 de metri înălţime pe creastă.
Există un sistem de peşteri în interior,
cu intrări triunghiulare pe trei dintre laturile muntelui
şi au descoperit diverse fragmente ruginite împrăştiate împrejur.
Muntele Baigong pare a fi o piramidă artificială,
cu trei intrări triunghiulare ce duc în interior,
acolo unde se află toate aceste ţevi metalice.
Podeaua acestor peşteri este presărată cu elemente metalice.
Pare că a fost un fel de bază.
Conform adepţilor paleoastronauticii,
motivul pentru care sunt întâlnite piramide în întreaga lume,
din Egipt...
până în Peru...
şi în Mexic...
este pentru că strămoşii au fost învăţaţi
de extratereştri să le construiască.
Dacă aceste ţevi misterioase găsite la Muntele Baigong
au fost fabricate artificial, printr-o tehnologie avansată,
ar putea sta ele drept dovadă a implicării extraterestre în trecut?
Mitologia chineză spune că Muntele Kunlun era centrul Pământului
şi că era o coloană uriaşă de jad, jasp şi pietre preţioase,
care ajungeau până la cer.
Muntele Kunlun este un axis mundi, este stâlpul central
în jurul căruia întregul Univers se învârte.
Este un conector între Pământ şi restul Universului.
Aici, fiinţe celeste pot comunica cu pământenii.
Oare nu cumva Muntele Baigong este miticul Munte Kunlun,
care era un fel de bază extraterestră ce unea Pământul cu stelele?
S-ar putea ca extratereştri să fi vizitat China acum mii de ani
şi să fi lăsat în urmă resturile unei baze?
Adepţii paleoastronauticii sugerează că cel mai mare secret al Chinei
nu s-ar afla pe crestele munţilor...
ci în adâncurile sale întunecate.
A descoperit un oraş pe fundul unui lac.
A existat un fel de civilizaţie avansată în Lacul Fuxian?
Lacul Fuxian. Provincia Yunnan, China, 1992.
Scafandrul Geng Wei coboară în acest lac izolat
şi descoperă un fenomen surprinzător.
Fundul este presărat cu dale de piatră şi alte relicve.
Misterioasele pietre sunt împrăştiate pe fundul
celui de-al doilea ca mărime lac cu apă dulce din China,
ce se întinde de o suprafaţă de 160 km, având o adâncime de 155 de metri.
A văzut ceva extraordinar.
Pavaje din piatră, drumuri, clădiri...
descoperise un oraş subacvatic.
Erau dovezi clare ale existenţei unei aşezări.
Fusese construită înainte de a exista lacul,
asta însemnând o perioadă de dinainte de ultima Eră Glaciară,
ceea ce face ca istoria lacului Fuxian să fie mai veche decât se ştia.
Geng Wei a făcut peste 35 de scufundări în lacul Fuxian,
au coborât chiar şi un submarin,
descoperind trepte, multe dale de pavaj şi ziduri în adâncurile lacului.
Deci, se naşte întrebarea...
a existat un fel de civilizaţie avansată,
la un moment dat, sub apele lacului?
În 2001, arheologii de la Muzeul Provinciei Yunnan
au folosit sonare şi camere performante
pentru a studia Lacul Fuxian.
Dovezile adunate i-au convins pe arheologi
că e vorba de structuri ce aparţin unei civilizaţii avansate,
descoperirile incluzând o construcţie de tip arenă şi piramide.
Misteriosul oraş scufundat acoperă mai bine de 1,6 kmp.
Totuşi, o întrebare persistă.
Cine l-a construit şi de ce?
Piramida este una neobişnuită
şi se consideră că este la fel de veche ca şi piramidele egiptene
şi posibil chiar mai înaltă decât unele dintre acelea.
Este o descoperire remarcabilă.
Textele antice chineze vorbesc despre un oraş
în zona lacului Fuxian, oraş numit Yuyuan.
Totuşi, studiile asupra structurilor subacvatice
demonstrează că sunt mult mai vechi decât acel oraş.
Ar putea fi rămăşiţele unei societăţi străvechi,
ce a fost distrusă de Marele Potop?
Este posibil ca o bază extraterestră să se afle adânc sub apă?
Adepţii paleoastronauticii spun că da,
sugerând că OSN-uri, Obiecte Subacvatice Necunoscute,
au fost în mod repetat consemnate în textele antice chineze.
Conform Chen Jang Fu Zhi, o carte scrisă în timpul domniei
împăratului Daoguang din Dinastia Qing,
în lac sălăşuia un monstru asemănător cu un cal.
Animalul a fost descris ca fiind alb, cu pete roşii pe spate.
Şi mai curios, creatura putea să se înalţe la cer.
Aceasta ar sugera că era o parte OSN, o parte OZN,
adică un Obiect Submarin Neidentificat
şi, în acelaşi timp, un Obiect Zburător Neidentificat.
24 octombrie 1991.
Un pescar pe nume Zhang Yuxiang pescuia
pe lacul Fuxian într-o zi senină şi liniştită,
când, deodată, o ceaţă densă s-a aşternut peste întinderea de apă.
În 1991, Zhang Yuxiang a trăit o experienţă OZN pe lacul Fuxian.
În fapt, această navă ciudată a ieşit din apa lacului.
El a descris-o ca fiind un disc strălucitor.
OZN-ul a fost atât de aproape, încât i-a răsturnat barca.
Apoi, nava a dispărut rapid în văzduh.
Cu certitudine, lacul Fuxian este o zonă
în care au avut loc multe evenimente bizare de-a lungul timpului.
Ar putea dragonul zburător care îl ducea pe Împăratul Galben,
descris în textele antice chineze,
şi OSN-ul cu care s-a întâlnit Zhang Yuxiang
să fie aceeaşi navă necunoscută?
Şi dacă da, este posibil ca o bază extraterestră
să existe pe fundul lacului Fuxian?
Adepţii paleoastronauticii spun că da
şi afirmă că apariţiile ciudate din China
vor deveni în curând atât de numeroase,
încât guvernul nu va mai putea să ascundă adevărul.
Când a apărut OZN-ul, s-a dezlănţuit iadul.
Mii de chinezi au împânzit reţelele de socializare cu fotografii
cu OZN-uri ce zboară deasupra Chinei.
Foshan, China. 7 octombrie 2015.
În această mare metropolă, mii de locuitori asistă şocaţi
la un spectacol uluitor...
un oraş ce pluteşte printre nori.
Apariţia nu poate fi pusă la îndoială.
A rămas pe cer câteva minute, suficient cât să fie surprins
pe camerele televiziunii chineze,
ulterior imaginile răspândindu-se în întreaga lume.
Numeroase persoane au raportat că au văzut
ceva ce semăna cu un oraş cu zgârie-nori în înaltul cerului.
A fost un spectacol uimitor.
Acesta e cuvântul potrivit pentru a-l descrie.
Deşi oficialii chinezi au catalogat fenomenul drept o farsă bine regizată,
nimeni nu a putut demonstra că imaginile sunt trucate,
filmul fiind întărit şi de declaraţiile numeroşilor martori.
Sunt şi voci care susţin că, deşi imaginile sunt autentice,
ar fi vorba de o iluzie optică numită Fata Morgana.
O teorie despre ce ar fi putut fi acolo face referire la Fata Morgana,
un fenomen optic de tip iluzie.
Este un miraj, în care vedem ceva la linia orizontului,
însă este doar un efect optic, de fapt, acolo nu există nimic,
este o iluzie atmosferică.
Motivul pentru care cred că e vorba de Fata Morgana
se datorează faptului că este cam prea mare ca să fie un oraş.
Opinia că ar fi vorba de un fel de oglindire transmisă cine ştie cum,
sau care susţine ideea unei holograme pe cer, nu are argumente.
De fapt, ar fi putut să fie un fel de navă-mamă pe cer.
Nu-i nimic nou!
Câteva zile mai târziu, la peste 1300 km depărtare,
s-a înregistrat exact acelaşi fenomen.
Deci, e evident că a existat un gen de prezenţă fizică pe cer.
Dacă acceptăm că apariţia de pe cer,
văzută de mii de oameni din Foshan,
a fost o simplă iluzie optică,
consider că e cam mare coincidenţa ca aceeaşi apariţie să fie văzută
la mii de kilometri distanţă, câteva zile mai târziu,
în oraşul Jiangxi, de către alte mii de oameni.
Ar fi putut mii de oameni din China să vadă
o bază sau navă-mamă extraterestră plutind pe cer?
Şi dacă da, ar putea fi o dovadă că extratereştri
vor să-şi facă cunoscută prezenţa?
Adepţii paleoastronauticii afirmă că au existat mult mai multe cazuri
cu entităţi necunoscute care şi-au făcut apariţia pe cerul Chinei,
cazuri pe care guvernul nu le poate nega.
Provincia Zhejiang, China. 7 iulie 2010.
Imediat după ora 8:40 p.m., Aeroportul Internaţional Xiaoshan,
care deserveşte peste 70.000 de călători pe zi,
este, brusc, închis.
Toate plecările sunt reţinute la sol,
iar sosirile sunt direcţionate către aeroporturile învecinate.
Motivul închiderii a fost un obiect zburător neidentificat ce a brăzdat cerul,
observat de către un echipaj ce se pregătea de aterizare.
Aeroportul Xiaoshan este printre cele mai mari din China.
Este un aeroport important şi foarte aglomerat.
La 7 iulie s-a întâmplat ca un pilot care ateriza
să observe că ceva neobişnuit vine direct către el.
A anunţat la sol, iar aeroportul a fost închis...
din cauza unui obiect cu aspect de cometă
care gonea direct către aeroport.
Era un obiect oval, strălucitor, şi lăsa în urmă o dâră.
De asemenea, obiectul a fost văzut şi fotografiat
de numeroşi locuitori din Hangzhou.
Când a fost zărit, s-a dezlănţuit iadul.
Zborurile au fost deviate, s-a luat legătura cu armata
pentru a vedea dacă aceasta are aplicaţii în zonă,
ceea ce nu se întâmpla.
Este al treilea astfel de incident în ultimii cinci ani în China,
când apariţia unui OZN fie a închis un aeroport,
fie a semănat panică şi groază în rândul populaţiei.
Este vorba despre un lucru pe care guvernul chinez
doreşte să-l muşamalizeze sau minimalizeze.
Ar putea fi din cauză că chinezii au realizat
că nu ei controlează propriul spaţiu aerian, ci altcineva.
Evenimentul Xiaoshan nu este unul singular.
La fel s-a întâmplat şi în Provincia Guizhou.
Între timp, piloţii au fost instruiţi să evite OZN-urile,
să aterizeze şi să revină în aer după eveniment,
ceea ce poate fi o dovadă a existenţei Fenomenului OZN.
Deşi mulţi americani consideră Fenomenul OZN drept unul tipic Americii,
sondaje recente au dezvăluit
că aproape jumătate din cei 1,4 miliarde de chinezi
cred în OZN-uri şi existenţa extratereştrilor.
Adepţii paleoastronauticii susţin că,
deşi guvernul chinez dezminte recentele evenimente OZN,
se pară că totuşi manifestă un interes legat de fenomenele neobişnuite.
Este foarte la modă în China să fi membru al unei comunităţi OZN
care încearcă să ia legătura cu fiinţe extraterestre.
Guvernul chinez supraveghează îndeaproape acest lucru,
ba chiar finanţează unele dintre aceste grupuri de investigaţii.
Aşadar, a început guvernul chinez să realizeze
că contactele cu fiinţele extraterestre
sunt mult prea evidente pentru a mai putea fi negate?
Ar putea evenimentele recente să forţeze guvernul chinez
să manifeste un mai mare interes în cercetarea
posibilelor întâlniri cu extratereştri...
întâlniri despre care guvernul ştie de ani buni?
Adepţii paleoastronauticii spun că da,
sugerând că strădania Chinei de a construi cel mai mare radiotelescop
reprezintă o încercare evidentă de a căuta viaţă extraterestră.
Provincia Guizhou, China, 2011.
Demarează construirea unui uriaş demers ingineresc şi ştiinţific.
Un telescop de 500 de metri, cunoscut şi ca FAST.
Nan Rendong, inginerul-şef al Proiectului FAST, declară:
"Un telescop este un fel de ureche sensibilă"
"ce separă mesajele radio de zgomotul de fond din Univers."
Actualmente, guvernul chinez construieşte
cel mai mare telescop din lume.
Antena parabolică va avea 500 de metri în diametru
şi va surclasa orice alt dispozitiv de acest gen.
Va fi cel mai performant echipament astronomic în următorii 20- 30 de ani.
Adepţii paleoastronauticii susţin că construirea acestui telescop monstru
este o dovadă că China este extrem de interesată de extratereştri.
Ştiu că există extratereştri undeva acolo?
Încearcă să obţină dovada de necontestat
şi să fie prima naţiune care dezvăluie adevărul?
Guvernul chinez a declarat foarte clar
că această parabolică va fi construită special
pentru a căuta forme de viaţă inteligentă.
Deci apare întrebarea...
se bazează pe ce ştiu din propria istorie?
Pentru că China, la fel ca toate culturile antice,
a fost vizitată de extratereştri.
Ce interes are să exploreze spaţiul?
Telescopul a fost terminat în iulie 2016
şi este considerat un uriaş pas înainte, de o precizie nemaiîntâlnită,
ce va permite Chinei să sondeze nu doar Calea Lactee,
ci şi galaxii îndepărtate, în căutarea semnalelor radio şi semnelor de viaţă.
Deşi multe naţiuni proiectează sau construiesc telescoape performante,
niciunul nu va depăşi ca mărime şi posibilităţi telescopul FAST.
Wu Xiangping, directorul Societăţii Astronomice Chineze, declara:
"Ne va ajuta să căutăm viaţă inteligentă în afara galaxiei"
"şi să studiem originile Universului."
Undeva acolo să îşi fi înregistrat civilizaţiile
cunoştinţele ştiinţifice şi tehnice pe care le posedă?
Prima naţiune care ajunge la aceste cunoştinţe va avea un avantaj colosal.
Va deveni prima putere de pe această planetă în viitor.
Vor chinezii să fie primii?
Ştiu că există acolo, undeva?
Reprezintă acest telescop
o încercare de a merge şi a lua acele cunoştinţe?
Cred că este un lucru bun şi încurajator că ţara noastră
construieşte un telescop atât de mare.
Va ajuta la găsirea civilizaţiilor extraterestre.
Vreme de mii de ani, chinezii au consemnat întâlnirile OZN,
iar cei care le studiază sunt uimiţi de acurateţea
şi de abundenţa informaţiilor despre OZN-urile venite în China,
iar eu sper că acestea vor continua.
Pe măsură ce China îşi deschide porţile către lume,
este posibil să aflăm că povestea Împăratului Galben este adevărată,
să aflăm că au fost vizitaţi de extratereştri în trecutul îndepărtat?
Numai timpul o va spune.
Ar fi posibil ca China să construiască cel mai mare telescop din lume
nu pentru a descoperi dovezi ale vieţii în Univers,
ci pentru a recepţiona noi mesaje de la extratereştri
care vizitează China de mii de ani?
Iar poveştile despre dragoni zburători...
Împăratul Galben...
existenţa unei piramide secrete...
ar putea fi dovezile pe care adepţii paleoastronauticii le-au căutat?
Un lucru este sigur...
există dovezi despre contactele extraterestre.
Iar întâlnirea finală...
ar putea avea loc curând...
chiar sub ochii noştri.
Traducerea şi adaptarea VLAD[ONE]